Battaglia

Battaglia (av italiensk battaglia, fransk battaille, «slag», «krigshandling») er en programmusikalsk sjanger som på musikalsk form skildrer kamp mellom armeer, grupper eller personer. 

I musikalsk slagskildringer brukes stort sett instrumentaleffekter, som strykeres col legno-teknikk, fanfarer som kampsignaler fra messingblåserne, klokkeklang som triumf- eller fredstegn, orgel, og når nødvendig et utvidet slagverksinstrumentarium til å imitere geværsalver og kanonskudd.

Fram til 1700-tallet ble battaglias brukt under hoffseremonier, på 1800-tallet ofte som scenemusikk under store teateroppføringer. 

Også enklere instrumentalkomposisjoner som på programmatisk vis framstiller krigshandlinger, slag og lignende kunne få betegnelsen battaglia. Eksempler er luttstykker fra 1500- og 1600-tallet.

Eksempler 
Tielman Susato Pavane Battaigle
Giovanni Gabrieli Aria Della Battaglia
Gioseffo Guami Canzon sopra La battaglia à 4
Samuel Scheidt Galliard battaglia à 5
William Byrd The Battell fra My Ladye Nevells Booke of Virginal Music (1591)
Claudio Monteverdi Il combattimento di Tancredi e Clorinda (1624)
Marco Uccellini Sinfonia Boscarecia A Gran Battaglia, op.8
Johann Heinrich Schmelzer Die Fechtschule
Heinrich Ignaz Franz Biber Battalia med påskriften Das liederliche Schwärmen der Musquetirer – Mars – die Schlacht – Lamento der Verwundten, mit Arien imitirt und Baccho dedicirt.
Johann Kuhnau Der Streit zwischen David und Goliath fra Bündel Musikalische Vorstellung einiger Biblischer Historien
Wolfgang Amadeus Mozart La bataille (KV 535), skildrer beleiringen av østerrikerne ved Beograd i 1788/89 og Der Sieg vom Helden Coburg (KV 587)
Ludwig van Beethoven Wellingtons Sieg, musikalsk slagskildring til minne om seieren over franskmennene ved slaget ved Vitoria
Franz Liszt Hunnenschlacht (symfonisk dikt )

Litteratur 
 Karin Schulin: Musikalische Schlachtengemälde in der Zeit von 1756–1815. Tutzing 1986, ISBN 3-7952-0475-5.
 Johann Herczog: Marte armonioso. Trionfo della battaglia musicale nel Rinascimento. Galatina (Lecce) 2005, ISBN 88-8086-604-4.

Referanser 

Musikalske former
Teatermusikk